डालमिया भारत समूह के प्रबंध निदेशक पुनीत डालमिया ने कहा भारत के शीर्ष विरासत स्थलों में से एक को अपनाने का मौका मिलने पर खुश हूं। हमने लाल किला को गोद लिया है, जहां बुनियादी और उन्नत सुविधाएं उपलब्ध कराई जाएंगी। सार्वजनिक सुविधाएं, स्वच्छ पेयजल, स्मारक की सफाई, सभी के लिए पहुंच सुगम बनाना, साइनेज, क्लॉकरूम सुविधाएं, रोशनी व निगरानी प्रणाली बेहतर की जाएगी और व्याख्या केंद्र भी स्थापित किया जाएगा। डालमिया भारत एप आधारित बहुभाषा ऑडियो-गाइड, डिजिटल इंटरैक्टिव कियोस्क, डिजिटल (एलईडी) स्क्रीनिंग, मुफ्त वाई-फाई और कैफेटेरिया जैसी सुविधाओं में योगदान देगा।